cyanic-selkie/wikianc huggingface dataset:
Apotek
Apotekøkonomi
I likhet med de fleste europeiske land regulerer også norske myndigheter prisene på reseptpliktige legemidler. Den viktigste begrunnelsen for dette er å skjerme samfunnet og befolkningen mot urimelig høye legemiddelutgifter som følge av at vilkårene for priskonkurranse er dårligere i legemiddelmarkedet enn i de fleste andre markeder. Det er Statens legemiddelverk som fastsetter priser og avanse for reseptpliktige legemidler i Norge. Apotekene kan selv sette sine utsalgspriser på reseptfrie legemidler og handelsvarer.
Sverige
En vet at der var apotekere fra Nederland og Tyskland på 1400-tallet i Sverige. I det svenske slottsarkivet finnes en oversikt over legemidler og utensilier som var i Gustav Vasas hoffapotek i årene 1555-1559. men dette apoteket var ikke tilgjengelig for vanlige folk. Det eldste svenske apoteket er Apoteket Lejonet i Malmø som ble grunnlagt i 1571. Sverige har en rekke godt bevarte apotekinteriør som fortsatt er i drift. Ved begynnelsen av 190-tallet hadde en i Sverige 322 apotekutsalg. I 1995 var tallet steget til 894. I tillegg hadde man en rekke sykehusapotek. På 1970-tallet ble det åpnet 50 til 60 nye apotek hvert år og dette økte utover 1980-tallet, for på 1990-tallet å komme opp i 90 til 100 hvert år.
Viktige årstall
Apoteket AB er et svensk statseid selskap som eier og driver apotek og har monopol på detaljsalg av medisiner (både reseptpliktige og reseptfrie) i Sverige.
Opphevelse av monopolet
I februar 2006 uttalte Sveriges daværende sosialminister (pleie- og eldreomsorgsminister/vård- och äldreomsorgsminister) Ylva Johansson at det ikke var aktuelt å oppheve monopolet, men samarbeidsformer mellom apoteket og detaljhandelen skulle utredes. Oppheving av det svenske apotekmonopolet ble vedtatt i Riksdagen i 2009, og fra 1. januar 2010 ble det åpnet for private apotekeiere. En rekke apotekkjeder er nå representert i Sverige.
Se: Apoteksgruppen
Sølvulven
Sølvulven (etablert 1915) er et norsk hederstegn som per 2023 deles ut av Norges speiderforbund til personer som har gjort en særlig innsats for Speiderforbundet. Sølvulven ble etablert i 1915 av Norsk Speidergutt-forbund, som i 1978 ble døpt om til Norges speiderforbund. Forbundet sluttet å dele ut hederstegnet i 1978, men i 1998 ble Sølvulven gjeninnført som Speiderforbundets øverste hederstegn. Prisen ble delt ut til over åtti personer i årene fra 1915 frem til 1978.
Utforming
Selve hederstegnet er et merke som har utforming som en løpende ulv i sølv; merket skal bæres i et bånd om halsen. Siden 1998 er båndet et riflet silkebånd i grønt og blått. Det hører også til et skjortemerke som skal festes over venstre brystlomme; skjortemerket er et rektangulært bånd dekorert med et liggende åttetallsknop. Det norske hederstegnet ble innført etter inspirasjon fra den britiske speiderbevegelsens hederstegn Silver wolf.
Kvadratisk pyramide
En kvadratisk pyramide er en pyramide med en kvadratsik grunnflate. Hvis toppunktet er vinkelrett over kvadratets sentrum, vil den ha symmetrien C4v.
Johnson-legeme (J1)
Hvis alle sidene er likesidede trekanter, er pyramiden et Johnson-legeme (J1). De 92 Johnson-legemene ble fikk navn og ble beskrevet av den canadiske matematikeren Norman Johnson i 1966.
Denne kvadratiske Johnson-pyramiden kan karakteriseres ut ifra én enkelt kantlengde av parameter a. Høyden h (fra kvadratets midtpunkt til toppunktet), er en slik pyramides areal A (med alle fem sidene) og volum V følgende:
Andre kvadratiske pyramider
Andre kvadratiske pyramider har likebeinte trekanter som sider.
For kvadratpyramider generelt, med grunnkantlengde l og høyde h, er arealet og volumet:
Dualt polyeder
Den kvadratiske pyramiden er topologisk sett et selvdualt polyeder. Dualens kantlengde er ulik på grunn av polar gjenngjeldelse.
Topologi
Som alle pyramider er den kvadratiske pyramider selvdual, da de har like mange sider som hjørner.
Kvadratpyramiden kan representeres med Wheel-fremstillinga W5.
Mihnea Chioveanu
Mihnea Chioveanu (født 21. august 1987) er en rumensk vannpolospiller. Han representerte landet sitt under Sommer-OL 2012 i London, der han endte på tiendeplass med det rumenske landslaget.
Alpan
Alpan (eller Alpanu eller Alpnu) var i etruskisk mytologi en kjærlighetsgudinne. Alpan ble avbildet i kunsten som en unge kvinne, enten helt naken eller delvis naken, og som mange andre etruskiske gudinner også med store vinger.
Som Akhuvitr («Helbreder»), gudinne for legekunst, er det lite kunnskap om Alpan. Hun synes understilt Turan som også var en etruskisk kjærlighetsgudinne, og den som tilsvarte Afrodite i gresk mytologi. Det er mulig at Alpan representerte et aspekt av menneskelig kjærlighet som har gått tapt i historiens mørke. Antagelig var Alpan, som Akhuvitr, en av lares (lasas), skytsguder og skjebnegudinner med forbindelser til underverden. I den forstand kan hun tilsvare greske Persefone.
Hennes navn kan ha hatt meningen «villig», og den tilsvarende betydningen «gave» eller «ofring». Hun er også blitt kalt for vårens gudinne som skapte de utallige planter som blomstrer fra jorden på denne årstiden og i noen beskrivelser er han vist med buketter med blomster eller blader. I den forstand kan hun ha vært en tidlig fruktbarhetsguddom, den som skaper liv fra død. Faktisk kan hun ha gått over til alv som overlevde fram til 1800-tallet i Toscana under navnet Alpena / «La Bellaria» («Den vakre i luften»).
Referanser
Etruscan mythology
The Goose Girl
The Goose Girl er en amerikansk stumfilm fra 1915, regissert av Frederick A. Thomson.
Handling
Grev von Herbeck, kansler for storhertugen av Ehrenstein, er gift - men han holder dette hemmelig på grunn av hans høye politiske ambisjoner. Hans døende kone skriver et brev til ham, og oppfordrer ham til å gjøre deres unge datter til en flott ung kvinne. For dette formål arrangerer Herbeck å få Torpete, en sigøyner, til å kidnappe Gretchen, datteren til storhertugen. Han tar frakken og medaljongen som tilhører den lille prinsessen, og sender så sin egen datter, Hildegarde, av gårde.
Under bortføringen av Gretchen blir hun såret i skulderen av en kule. Femten år senere forteller Von Herbeck til storhertugen at han har funnet igjen prinsessen. Han viser også frem kåpen, medaljongen og Hildegarde som bevis. I mellomtiden har den virkelige prinsessen blitt forlatt av sigøynerne, og adoptert av bønder. Den unge kong Fredrick av Jugendheit blir offisielt forlovet med den falske prinsessen.
Los Medanos gasskraftverk
Los Medanos gasskraftverk er et gasskraftverk i Pittsburg i det nordlige California i USA. Det har en installert produksjonskapasitet på 566 MW, fordelt på 2+1 turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 1998 og stod ferdig i 2001. Brenselkilden er naturgass. Operatør er energiselskapet Calpine Corp.
Aleksej Spiridonov
Aleksej Spiridonov (født 20. november 1951, død 9. april 1998) var en russisk friidrettsutøver.
Han representerte Sovjetunionen under Sommer-OL 1976, hvor han tok sølv i sleggekast.
Símun Pauli úr Konoy
Símun Pauli Rasmussen úr Konoy (født 5. januar 1876 på Kunoy, død 9. juli 1956) var en færøysk lærer og politiker (SF).
Han var utdannet lærer fra 1896, og var lærer i hjembygda Kunoy 1896–1899, privatlærer i København i ett år, samt lærer i Gøta 1905–1945. Símun Pauli úr Konoy var innvalgt på Lagtinget fra Eysturoy 1906–1910 og 1914–1928, og representerte Sjálvstýrisflokkurin. Han var medlem av Færøyenes skolestyre (Føroya skúlastjórn) 1918–1925, styremedlem i Føroya Lærarafelag 1914–1927, og formann i Føroya Fiskimannafelag 1911–1926. Han satt dessuten i kommunestyret i Gøtu kommuna 1910–1930, og var borgermester de fleste årene.
Selena Gomez & the Scene
Selena Gomez & the Scene (stilisert som Selena Gomez ♥ the Scene) var et amerikansk pop-rock band som ble dannet i 2008. Bandet består av Selena Gomez på vokal, Ethan Robert på gitar, Joey Clement på bass, Greg Garman på trommer og Dane Forrest på keyboard.
Begynnelsen på bandet
I et intervju med Jocelyn Vena fra MTV i august 2008, sa hun om sin fremtidige musikkarriere at: «Jeg skal være i et band. Jeg skal ikke bli en solosartist... Jeg vil ikke ha navnet mitt knyttet til det. Jeg skal synge, og jeg lærer å spille trommer og elektrisk gitar.»
Kiss & Tell
Selena Gomez & The Scene ga ut sitt debutalbum, Kiss & Tell, 29. september 2009 på Hollywood Records. Gomez jobbet med flere låtskrivere og produsenter på albumet, inkludert Gina Schock fra Go-Go's. Musikalsk er albumet en kombinasjon av forskjellige stilarter, fremtredende synthpop, og danseelementer. Gomez bekreftet at hun skrev én sang på albumet, «I Won't Apologize». Albumet debuterte som nummer 9 på Billboard 200 med salg på over 66 000 eksemplarer den første uken etter utgivelsen.
Albumets første singel, «Falling Down» ble utgitt 21. august 2009. Sangens musikkvideo ble fremført 28. august 2009 etter premieren av Gomez TV-film Wizards of Waverly Place: The Movie. Hun og bandet spilte sangen i sesong 9 av Dancing with the Stars. Singelen kom på 82.-plass på den amerikanske Billboard Hot 100 og på 69.-plass på Canadian Hot 100.
Musikkvideoen til albumets andre singel, «Naturally», hadde premiere 14. november 2009 og ble vist på Disney Channel 11. desember 2009 – samme dag som singelen ble offisielt lansert. De spilte sangen på The Ellen DeGeneres Show og Dick Clarks New Year's Rockin Eve med Ryan Seacrest. Singelen debuterte på 39.-plass og klatret etter hvert til 29.-plass på Billboard Hot 100, og nådde til 18.-plass på Canadian Hot 100.
Henry FitzRoy (1158)
Henry FitzRoy (født 1103, død 1158) var sønn av Henrik I av England og den walisiske prinsessen Nest ferch Rhys fra Dinefwr Castle, Carmarthenshire, datter av prins Rhys ap Tewdwr av Deheubarth og hans hustru Gwladys ferch Rhywallon. Henry FitzRoy var født utenfor ekteskap.
Det er svært lite som vites om Henry FitzRoy. Etternavnet tyder på at hans kongelige opphav var velkjent da «FitzRoy» er tradisjonelt for «kongesønn», fra fransk fitz = sønn av, roy, roi = konge. Antagelig vokste han opp hos i sin mor i Wales, men i en anglo-normannisk husholdning. Han ble drept i et slag på Anglesey i 1158.
Han skal ha vært far til:
Joseph Brady
Joseph J. Brady var en amerikansk fotballspiller som deltok i de olympiske leker 1904 i St. Louis.
Brady vant en olympisk bronsemedalje i fotball under OL 1904 i St. Louis. Han var med på det amerikanske laget St. Rose Parish, som kom på tredjeplass i fotballturneringen bak det canadiske laget Galt Football Club og Christian Brothers College fra USA. St. Rose Parish tapte første kampen med 0-4 til det canadiske laget som også vant over det andre amerikanske laget, Christian Brothers, med 7-0 og ble olympiske mestere i fotball.
De amerikanske lagene St. Rose Parish og Christian Brothers College spilte siden tre kamper innen de kunne kåre en sølvvinner. De to første kampene endte 0-0 og den tredje kampen vant Christian Brothers College med 2-0. Det var kun tre lag som deltok i fotballturneringen som ble gjennomført 16. til 23. november 1904. Brady spilte i tre av de fire kampene.
Meryl Streep
Mary Louise «Meryl» Streep (født 22. juni 1949 i Summit i New Jersey) er en amerikansk skuespiller og filantrop.
Streep hadde sin teaterdebut i Trelawny of the Wells i 1975 og ble nominert til en Tony Award i 1976 for rolleskildringen i skuespillet 27 Wagons Full of Cotton. I 1977 hadde hun sin TV-debut med The Deadliest Season og senere sin filmdebut med dramafilmen Julia. Hun vant en Primetime Emmy Award for rolleskildringen i miniserien Holocaust (1978) og ble nominert til Oscar for beste kvinnelige birolle for arbeidet i Hjortejegeren (1978).
Streep har blitt nominert til 21 Oscar-priser, mer enn noen annen skuespiller, og er én av seks skuespillere som har vunnet tre eller flere Oscar-priser for skuespill. Hun vant beste kvinnelige birolle for Kramer mot Kramer (1979) og beste kvinnelige hovedrolle for Sofies valg (1982) og Jernkvinnen (2011). Foruten Hjortejegeren, ble Streep også nominert for Den franske løytnantens kvinne (1981), Silkwood (1983), Mitt Afrika (1985), Jerngress (1987), Et skrik i mørket (1988), Hilsen fra Hollywood (1990), Broene i Madison County (1995), One True Thing (1998), Musikk fra hjertet (1999), Adaptation (2002), The Devil Wears Prada (2006), Doubt (2008), Julie & Julia (2009), Familien, August: Osage County (2013), Into the Woods (2014), Florence Foster Jenkins (2016) og The Post (2017). Streep vendte tilbake til teaterscenen i 2001, da hun spilte i en ny oppsetning av Anton Tsjekhovs Måken. I 2004 vant hun en ny Primetime Emmy Award for rolletolkningen i miniserien Angels in America (2003).
Streep er også en aktivist og støtter saker som "Times Up".
Barndom og oppvekst
Mary Louise Streep ble født 22. juni 1949 i Summit i New Jersey som det første barnet til Mary Wolf Wilkinson (1915–2001), en reklamekunstner og kunstredaktør, og Harry William Streep jr. (1910–2003), en administrerende farmasøyt. Hun har to lillebrødre, Dana David og Harry William III. Streeps far var av tysk og sveitsisk bakgrunn. Farssiden går tilbake til Loffenau i Tyskland, hvor hennes tippoldefar, Gottfried Streeb, emigrerte til USA og hvor en av hennes forfedre var ordfører (etternavnet ble senere endret til «Streep»). En annen slektslinje på farssiden var fra Giswil i Sveits. Streeps mor var av engelsk, tysk og irsk opprinnelse. Noen av Streeps forfedre på morssiden bodde i Pennsylvania og Rhode Island og var etterkommere av innvandrerne fra England fra 1700-årene.
Privatliv
Streep giftet seg med Don Gummer i september 1978. De fikk Henry i 1979. Senere fikk de Mamie i 1983, Grace i 1986 og Louisa i 1991.
Spillestil og rollevalg
Flere kritikere har kommentert Streeps spillestil og hvordan den påvirker hennes motspillere. Streep har selv sagt at hun ikke har en spesiell spillemetode og at hun kun har en overfladisk kjennskap til ting hun lærte av ulike dramalærere. I filmprosjekter ønsker hun seg regissører som gir henne full kontroll over sin egen rolleskildring, og som gir henne tillatelse til å improvisere og lære av sine egne feil. Biograf Karina Longworth har kalt Streeps rolleskildringer «eksterne» og mener at hun går inn i rollene sine, i stedet for å kun personifisere dem. Rollene i Manhattan (1978) og Kramer mot Kramer (1979) ble sammenlignet med rollene til Diane Keaton og Jill Clayburgh, fordi figurene var usympatiske. Streep har riktignok sagt at hun har en tendens til å velge kvinneroller som er vanskelige å like og som mangler empati.
Mange kritikere har kalt Streep en teknisk skuespiller som prioriterer tekniske detaljer som bakgrunnsinformasjon og aksenter i stedet for det instinktive. Denne oppfatningen var spesielt fremtredende etter kinosuksessen Mitt Afrika (1985). Hun ble kritisert for dette, og kritikere mente at det gjorde skuespillet synlig. Per Haddal fra Aftenposten skrev i anmeldelsen for Jerngress (1987) at man «ser teknikken og studiene så tydelig, her har vi med den mekaniske Streep å gjøre». Mick LaSalle fra San Francisco Chronicle skrev i en anmeldelse for One True Thing (1998) at denne oppfatningen var feil. Han skrev at Streep er «instinktiv og naturlig [...] hun spiller på inspirasjon».
Streep har også blitt kjent for evnen til å imitere ulike aksenter. Hun har blant annet mestret en sørstatsaksent i Mann med ambisjoner (1979), standardengelsk i Den franske løytnantens kvinne (1981), en polsk aksent i Sofies valg (1982), en dansk aksent i Mitt Afrika (1985), en irsk aksent i Jerngress (1987), en australsk aksent i Et skrik i mørket (1988), en italiensk aksent i Broene i Madison County (1995) og en Bronx-aksent i Doubt (2008). I Jernkvinnen (2011) etterlignet hun den distinkte talestilen til Margaret Thatcher. Streep har sagt at hun vokste opp med artister som Barbra Streisand, The Beatles og Bob Dylan, og at hun lærte mye om hvordan hun kunne bruke stemmen sin ved å høre på Streisands album.
Wilfried Böse
Wilfried Böse (født 1949, død 4. juli 1976 på Entebbe internasjonale lufthavn, Uganda) var en av grunnleggerne av den venstreorienterte tyske terrorgruppen Revolutionäre Zellen. Han ledet i 1976 kapring av Air France Flight 139 til Entebbe, Uganda. Böse ble drept under Operasjon Entebbe da israelske kommandosoldater stormet terminalen hvor gislene ble holdt.
8chan
8chan, også kalt Infinitechan og Infinitychan (skrevet som ∞chan), er et imageboard som består av brukerskapte diskusjonsforumer. En eier modererer hvert imageboard, med null interaksjon fra hjemmesidens administrasjon.
Lance Deal
Lance Deal (født 21. august 1961) er en amerikansk friidrettsutøver.
Moe kirke
Moe kirke er en korskirke fra 1867 i Orkland sogn i Orkland kommune i Trøndelag. Kirken ligger mellom Vormstad og Svorkmo.
Lance Deal
Han representerte USA under Sommer-OL 1996, hvor han tok sølv i sleggekast.
Moe kirke
Byggverket er i tre og har 700 plasser.
Historikk
Verkskirken på Svorkmo ble oppført på Sckankebakken øst for tettstedet og vigslet året 1675, da var partisipantene til smeltehytten pålagt å oppføre kapell for bergverksfolket på Svorkmo. Egentlig var kirken og gravplassen for verksfolket, men bygdefolket fikk benytte både begge mot betaling. Den 3. juni 1816 ble det meste av kirken tatt av storflom i Svorka og Orkla. Det ble ny kirke på Smedhaugen omkring en km nord, og etter kgl.res. av 3. desember 1864 ble den tredje kirken i bygden oppført på Moe. Moe kirke ble sognekirke for Orkland sogn etter kgl.res. av 12. desember 1919.
Metcalf Energy gasskraftverk
Metcalf Energy gasskraftverk er et gasskraftverk ved San Jose i California i USA. Det har en installert produksjonskapasitet på 600 MW, fordelt på 2+1 turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 2002 og stod ferdig i 2005. Brenselkilden er naturgass. Operatør og eier er Calpine Corp.
Tabora (region)
Tabora er en av Tanzanias 30 administrative regioner. Tabora ligger i det sentral-vestlige Tanzania og grenser til Shinyanga i nord, Singida i øst, Mbeya i sør og Rukwa og Kigoma i vest. Det administrative senteret i regionen er byen med samme navn. Med et areal på 76,151 km² er Tabora landets største region og til sammenligning litt større enn den latinamerikanske republikken Panama. Ved den offisielle folketellingen i 2012 hadde regionen et innbyggertall på 2,291,623.
Skogreservater dekker et område på 34,698 km² (46% av regionen), mens viltreservater utgjør 17,122 km² (22% av regionen). Jordbruk er den viktigste næringsveien.
Fatuma Mwassa er kommisjonær i regionen.
Distrikter
Regionen Tabora er administrativt delt inn i sju distrikter. Innbyggertallene som er oppgitt nedenfor stammer fra folketellingen i 2012.
Bottlesford
Bottlesford er en liten landsby i Wiltshire i England som ligger i sognet North Newnton.
Den ligger i Pewsey Vale og er lokalisert omtrent 3 mi vest for Pewsey. Stedet har en pub, the Seven Stars Inn.
Hans Schrøder
Hans Daniel Schrøder (født 14. mars 1863 i Arendal, død 12. mai 1923 i Helsingør) var overrettssakfører og ordfører i Arendal.
Sønn av byfogd Ole Schrøder (1834–1892) og Dorothea Kallevig (1834–1863). Moren døde åtte dager etter fødselen. Han vokste opp hos sin mors foreldre, hos Emil Kallevig (1807-1899), skipsreder og en av Arendals rikeste menn, og hans hustru Margaretha Dedekam. Hans giftet seg i 1889 med Sophie Boe (f. 1868), datter av konsul og skipsreder Christian Theodor Boe (1838–1927). De fikk barna Dorothea Dorthe Kallevig, oppkalt etter sin døde mor, Ole Schrøder, Johanne Amalie Schrøder og Alf Schrøder.
Var ordfører i Arendal fra 1908 til 1913. Flyttet til Oslo i 1914
The Governor’s Lady
The Governor's Lady er en amerikansk stumfilm fra 1915, regissert av George Melford.
Handling
I det historien begynner arbeider Daniel Slade i en gruve. Selv om han ikke er i nød, lever han og kona i komparativ fattigdom. Slade er en mann fylt med store ambisjoner, men hans kone er fornøyd med tilværelsen og oppslukt av kjærligheten til ektemannen sin. Tilfeldigvis oppdager Daniel en gull-gruve, og med sine nyervervede rikdommer setter han umiddelbart ut for å skape seg selv en innflytelsesrik posisjon i samfunnet.
Men hans kone er fremdeles den samme enkle, hjemmekjære personen. Etter hvert blir Daniel romantisk tiltrukket av datteren til en senatoren, som i likhet med ham selv har et ambisiøst temperament. Selv om hun egentlig ikke elsker ham, går hun med på å gifte seg med ham - men bare hvis han får en skilsmisse fra hans kone.
Christian Schweigaard
Christian Homann Schweigaard (født 14. oktober 1838 i Christiania, død 24. mars 1899) var en norsk høyesterettsadvokat og politiker (H). Han var statsminister i det såkalte Aprilministeriet i 1884, etter riksrettssaken. Christian Schweigaard var Emil Stangs nære venn og uunnværlige partner i ledelsen av Høyres politikk og organisasjonsbygging i 1880- og 1890-årene, som formann i Høyres sentralstyre 1889–1891 og 1893–1896 og formann i stortingsgruppen 1889–1891 og 1894–1895. Schweigaard beskrives hverken som en kampens mann eller noen lederskikkelse, men «med sin begavelse og evne til å lytte og utjevne motsetninger» ble han en samlende figur i et parti som hadde tapt i mange saker, mente Paul Thyness.
Familie og yrke
Schweigaard ble født i Christiania i 1838, som sønn av Anton Martin Schweigaard og Caroline Magnine Homan. Han var dermed nevø av Peder Jacob Homan og Henrik Homan. Han ble gift den 23. mai 1867 med Thea Meyer, datter av Thorvald Meyer, og ble svoger til Axel Heiberg, svigerfar til Fredrik Stang samt morfar til Erling Christophersen og Christian Schweigaard Stang.
Han tok examen artium i 1855 som preseterist, og studerte deretter rettsvitenskap og ble cand.jur. i 1860. Han var fullmektig i onkelen Peder Jacob Homans advokatforretning, studerte deretter ett år i London og Paris, og ble overrettssakfører i 1863. I 1864 ble han høyesterettsadvokat og opparbeidet raskt en stor og velrenommert advokatforretning. Ved siden av dette og politikken innehadde Schweigaard en rekke offentlige verv, blant annet som direksjonsmedlem i Hovedbanen, medlem av den kongelige kommisjon om utvidelse av Christiania i 1873, samt medlem av den parlamentariske skattekommisjon i 1877.
Politisk arbeid
Ved en regjeringsomdannelse i 1880 ble Schweigaard revisjonsminister fra 22. desember. Han bestyrte Revisjonsdepartementet inntil september 1882, i tillegg til Justisdepartementet fra 26. september til november 1881. Han var ved statsrådsavdelingen i Stockholm fra september 1882 til september 1883. Han var finansminister fra september 1883 til 3. april 1884, da han gikk av sammen med Christian Selmers ministerium som følge av Statsrådssaken.
Schweigaard var innvalgt på Stortinget fra Holmestrand 1886–1897, i henhold til Grunnlovens unntak fra bostedsbåndet for tidligere statsråder. Han var odelstingspresident 1889–1891 og parlamentarisk leder mens Emil Stang var statsminister 1889–1891 og 1894–1895. Schweigaard var innvalgt i Christiania bystyre 1873–1880 og 1885–1894, og var ordfører 1879–1880 og 1885–1888.
Han var formann i Høyre 1889–1891 og 1893–1896, og i Christiania Høire var han viseformann fra stiftelsen i 1884 og formann 1889–1891.
Christian Selmer
Christian August Selmer (født 16. november 1816 i Fredrikshald, død 1. november 1889) var norsk statsminister, jurist og konservativ politiker, dattersønn av Joachim Christian Vibe.
Selmer var stortingsrepresentant fra 1871 til 1874 og medlem av regjeringen fra 1874 til 1880.
Under den bitre kampen om statsrådenes adgang til Stortinget ble tatt ut riksrettstiltale mot regjeringen Selmer, som i 1884 ble dømt til å ha sitt «embete forbrutt», først og fremst for å ha frarådet sanksjon i statsrådssaken. Kongen, Oscar 2. så seg til slutt nødt til å avskjedige regjeringen Selmer. Deretter ble Selmer fradømt sitt embete og kort tid etter utnevnt til generalauditør for hær og marine.
Han ble tildelt den svenske Serafimerordenen ca. en måned etter dommen i riksretten. Hans våpenplate henger fortsatt i Riddarholmskyrkan, Stockholm, og viser en variant av hans slektsvåpen sammenføyd med morsslekten Vibes våpen.
Sprint-NM på skøyter junior 1975
Juniornorgesmestere i sprint ble Bjørg Eva Jensen, IF Fram for damene, og Kai Arne Engelstad, Arbeidernes SK for herrene etter fire distanseseire.
Lockheed Martin P-791
Lockheed Martin P-791 er et eksperimentelt hybrid-luftskip, det vil si en kombinasjon av et aerostatisk og et aerodynamisk luftfartøy. Det ble utviklet som del av et militært konkurranseprogram for utvikling av et luftfartøy med stor utholdningsevne under flyvning. Etter at programmet ble kansellert var det besluttet å fortsette som et sivilt prosjekt for frakt. P-791-prototypen vist seg å ha stor potensial og en større produksjonsmodell, LMH-1, utvikles for sivilmarkedet.
Konseptet
Et luftskip har statisk løfteevne gjennom ballongprinsippet ved å ha gass i stor tetthet som oppdriftsmiddel ettersom gass som hydrogen og helium er lettere enn luft. Luftfartøy som fly og helikoptre som er tyngre enn luft, har en aerodynamisk løfteevne som bare er oppnåelig i fart med vinge- og kroppskonfigurasjon. Luftfartøyingeniørene i Lockheed Martin ansvarlig for P-791 prosjektet prøver å forbinde det beste fra begge fartøykonsepter med statisk løft og aerodynamisk hastighet.
P-791-luftfartøyet har et tredelt ballonghylster fylt med heliumgass og fire styrbare propell med tilhørende dieseldrevne 300 hk motorer. Denne konstruksjonen vil bli overført til produksjonsmodellen LMH-1 som skal være dobbelt så stor som demonstratoren P-791. LMH-1 vil ha en 45,72 meter (150 fot) lang gondol med plass for 19 passasjerer og lasterommet.
Som P-791 skal LMH-1 ha et landingsstell tatt fra luftputefartøyet, «Air Cushion Landing System». Med dette landingsstellsystemet kan fartøyet lande på en hvilken som helst åpen overflate. Dermed er det mulig for demonstratoren å lande på en rolig vannoverflate, gli inn på land og «suge seg fast» for lasting og lossing. Det største problemet med luftskipet som et lettere-enn-luft-fartøy er at de må fortøyes på bakken og er sårbare mot været med et stort vingefang i sitt skrog. Med luftputevifter kan man suger seg fast på bakken.
LMH-1
I 2014 ble produksjonsmodellen offentliggjort for markedsføring etter Hybrid Enterprises fra Atlanta og Lockheed Martin inngikk en avtale. I det neste året kunngjorde Lockheed Martin under Paris Air Show i juni 2015 at man har fullførte innføringsfasen i tråd med FAA sertifiseringsregelverket og dermed kan tilbyr det nye produktet. Den første intensjonsavtale kom i mars 2016 da britiske Straightline Aviation (SLA) ønsket seg tolv LMH-1 hybrid luftskip. Etter planen skal leveringene starte fra år 2018 om intensjonsavtalen munnet ut i en kontrakt.
SLA vil benytte det nye luftfartøyet for gruve- og oljeindustrien som trenger effektive transportmidler der man ikke hadde vei, jernbane eller havn i Alaska og Canada. Kontrakten ble undertegnet i september 2016 etter det ble inngått et samarbeid mellom amerikanske PRL Logistics og SLA, da blir den tiltenkte basen utvalgt i PRLs anlegg i Kenai sørvest for byen Anchorage i Alaska.
Lockheed Martin ment det er et stort marked innenfor godstransport gjennom luftbårne leveringsmidler uten stor infrastrukturbehov. Derfor er lasterommet i gondolen stort; det måler 10x10x60 fot og er identisk med Lockheed Martin C-130J Super Hercules' lasteevne og lasteromvolum.
Spesifikasjoner
Type: Firemotors hybrid luftskip (LMH-1)
Storberget naturreservat
Storberget naturreservat kan være:
Panoche gasskraftverk
Panoche gasskraftverk er et gasskraftverk i Fresno County i det nordlige California i USA. Det har en installert produksjonskapasitet på 400 MW, fordelt på 4 turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 2004 og stod ferdig i 2009. Brenselkilden er naturgass.
Giulio Andreotti
Giulio Andreotti (født 14. januar 1919 i Roma, død 6. mai 2013 samme sted ) var en italiensk kristeligdemokratisk politiker. Han var Italias statsminister sju ganger mellom 1972 og 1992 og var dessuten landets utenriksminister mellom 1983 og 1989.
Han var den siste statsministeren for partiet Democrazia Cristiana (DC) før dette partiet gikk i oppløsning. Hans siste periode var preget av avsløringer av korrupsjon, som til sist ødela partiet. 24. oktober 1990 fortalte han om eksistensen av Operasjon Gladio, et hemmelig anti-kommunistisk NATO-nettverk. I 1993 ble han etterforsket for mafia-forbindelser.
I november 2002 ble Andreotti dømt til 24 års fengsel for sin rolle i mordet på journalisten Mino Pecorelli i 1979. Pecorelli hadde offentliggjort beskyldninger om at Andreotti hadde forbindelse til mafiaen. Andreotti anket imidlertid dommen, og 30. oktober 2003 ble han frikjent ved en ankedomstol.
Samme år frikjente retten i Palermo ham for beskyldninger om forbindelse til mafiaen, fordi saken var blitt foreldet. Retten slo fast at Andreotti hadde hatt sterke forbindelser til mafiaen frem til 1980, og at han hadde brukt dem til å fremme sin politiske karriere i et slik omfang, at han ble ansett for selv å være en del av mafiaen.
WM-Meyer
WM-Meyer Fahrzeugbau er en tysk produsent av profftilhengere. Selskapet ble etablert i 1965, og har i dag forhandlere i 12 europeiske land, deriblant Norge.
David Draiman
David Michael Draiman (født 13. mars 1973 i Brooklyn, New York) er vokalist for heavy metal bandet Disturbed og for bandet Device.
Polyphaga
Utseende
Gruppen er svært varierende i utseende, i størrelse varierer disse billene fra omtrent 0,3 millimeter til nærmere 20 centimeter, kroppsformen kan være lang og tynn eller kort og bred, hvelvet eller flat. De fleste har harde dekkvinger, men hos noen er dekkvingene myke eller sterkt reduserte. Antennene er gjerne 11-leddete, men kan også ha færre ledd, kan være trådformede som hos Adephaga, men er ofte sagtakkede, kamformede, klubbeformede eller knebøyde. De fleste har velutviklede fasettøyne, men hos arter som lever i mørke (for eksempel i huler) kan disse være reduserte. De bitende munndelene kan være forstørrede.
Levevis
Mens den andre, store billegruppene Adephaga stort sett er rovdyr, viser Polyphaga som navnet skulle tilsi et vidt spekter av matpreferansen. Også denne gruppen har en del arter som er rovdyr (for eksempel maurbiller, de fleste kortvinger og de fleste marihøner), men flere arter er planteetere (for eksempel bladbiller og snutebiller). Tallrike arter (blant andre praktbiller, trebukker og barkbiller) har larver som utvikler seg i levende eller død ved. Det er også tallrike arter som lever på sopp (blant andre mycelbiller (Leiodidae), kjukeborere (Ciidae) og Endomychidae) og mange er nedbrytere (for eksempel åtselbiller og gjødselbiller).
Graft
Graft er en amerikansk stumfilm-føljetong fra 1915, regissert av Richard Stanton og George A. Lessey. Føljetongen består av 20 filmer som er antatt tapt.
Alpheopsis azorica
Alpheopsis azorica er en art av reker i slekten Alpheopsis innen familien pistolreker. Arten lever i den sørlige delen av Atlanterhavet.
Arter i slekten Alpheopsis
Slekten omfatter følgende arter:
Blythe gasskraftverk
Blythe gasskraftverk er et gasskraftverk i Blythe i det sørlige California i USA. Det har en installert produksjonskapasitet på 520 MW, fordelt på 2+1 turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 2000 og stod ferdig i 2003. Brenselkilden er naturgass.
Dimitri Goantă
Dimitri Goantă (født 17. juli 1987) er en rumensk vannpolospiller. Han representerte landet sitt under Sommer-OL 2012 i London, der han endte på tiendeplass med det rumenske landslaget.
Kobuk Valley nasjonalpark
Kobuk Valley nasjonalpark er en nasjonalpark i delstaten Alaska, USA. Parken ble etablert 2. desember 1980, og er på 6757 km². De viktigste naturattraksjonene i nasjonalparken er Kobuk River og økosystemet rundt denne elva i den nordvestre delen av Alaska, ca. 40 km nord for polarsirkelen.
Nasjonalparken ble etablert i 1980 som et av i alt femten verneområder som ble opprettet samtidig gjennom Alaska National Interest Lands Conservation Act. Fredningsvedtaket presiserte følgende verneintensjoner:
Dyrelivet i parken består foruten elg, bjørn og ulv først og fremst av flokken på ca. 400 000 caribou som har trekkruter gjennom parken. Dyrene er næringsgrunnlaget for inupiateskimoene.
Nasjonalparken er også kjent for den ca. 40 km² Great Kobuk Sand Dunes. Det finnes ingen merkede stier i parken eller noen veier som fører til parken.
West Virginia Wesleyan College
West Virginia Wesleyan College  er et privat, kristent (metodistisk) universitet i Buckhannon i delstaten Vest-Virginia, USA. Det ble opprettet i 1890.
Ved universitetet var det 1 222 studenter og 137 vitenskapelig ansatte i 2006, og samme året var skolepengene US$ 20 980 for studenter folkeregistrert i USA. Studiene gis opp til mastergradsnivå.
Max Warburg
Max Warburg (født 5. juni 1867 i Hamburg, død 26. desember 1946) var en tysk bankier fra Hamburg. Han var direktør for privatbanken M. M. Warburg & CO fra 1910 til 1938. Under første verdenskrig var han rådgiver for keiser Wilhelm II, og deltok i den tyske delegasjonen ved forhandlingene om Versaillestraktaten. Han forlot forhandlingene i protest mot betingelsene som ble stilt Tyskland.
Warburg var en brennende tysk patriot, og valgte å forbli i Tyskland etter 1933, til tross for at han var jøde. Han håpet på en bedre fremtid for landet, og var styremedlem i den tyske Riksbanken fra 1933 til 1938, da han ble presset til å selge sin bank og emigrere til USA, hvor han døde i landflyktighet i 1946.
Han var bror av Paul Moritz Warburg.
Skrugard
En skrugard er en type sjøis som dannes når flak av is presses sammen og brekkes opp og isblokkene mellom flakene fryser helt eller delvis sammen og kompakteres. Skrugarder kan være veldig dype, og opptil 50 meter dype skrugarder har vært hevdet målt i Nordishavet, og 35 meter i Framstredet.
Deler av en skrugard
Skrugarder er vanligvis delt inn i følgende deler:
Gjennomsnittlig konsoliderte lagtykkelse på arktiske skrugarder er 1,6 m. Vanligvis konsoliderer skrugarder seg raskere enn udeformert is på grunn av deres makroporøsitet. Kjølporøsitet (brøkdel av vannfylte tomrom) er i det brede området 10-40 %. Om vinteren konsoliderer skrugarder seg opptil to ganger raskere enn udeformert is, med forholdet mellom udeformert is og konsolidert lagtykkelse proporsjonalt med kvadratroten av skrugarders porøsiteten. Dette resulterer i 1,6-1,8 forhold mellom konsolidert lag og udeformert istykkelse ved slutten av vintersesongen. Noen ganger kan skrugarder bli funnet fullstendig konsoliderte med total tykkelse på opptil 8 m. Observasjoner antyder at den største delen av konsolideringen skjer i løpet av vårsesongen når det under varmluftinntrengninger eller dynamiske hendelser snø kan komme inn i kjølene via åpent vann og øke konsolideringshastigheten.
Spesialist (økologi)
En spesialist er i økologien en art eller organisme som er tilpasset en bestemt type kosthold, habitat eller levemåte. Begrepet beskriver i utgangspunktet en populasjon, men kan brukes om et individ, en art eller gruppe av arter. Spesialister er gjerne et resultat av konkurranse om mat, de de individene som er flinkere til å utnytte en spesiell matkilde vi ha færre konkurrenter og derved klare seg bedre enn sine artsfrender. Arter som har få konkurrenter vil gjerne utvikle seg til å kunne utnytte flere forskjellige nisjer, og vil kunne bli generalister.
Såp lenge et miljø er stabilt vil spesialister har et konkurransefortrinn sammenliknet med mindre spesialiserte arter. Miljøforandringer vil på den annen side ramme spesialister hardere enn generalister, og spesialister vil oftere dø ut enn generalister.
Konkurranse om næring
Der både snømus og røyskatt lever vi de to artene konkurrere seg imellom. Begge spiser smågnagere, og på grunn av konkurransen vil de minste snømusene som kan nå fram til de minste museartene kunne utnytte en matkilde som et stengt for den større røyskatten. Store røyskatter kan på sin side ta hare og de største smågnagerne som er for store for snømus. Individer som faller mitt mellom de to i størrelse vil måtte konkurrere med både snømus og røyskatter, mens de største og de minste vil ha færre konkurrenter og derved flere avkom. Etter noen generasjoner vil seleksjonen føre til at hele røyskattbestanden blir større og snømusbestanden blir mindre. Der de to artene ikke overlapper, vil ha likere størrelse.
Science Fiction Museum and Hall of Fame
Science Fiction Museum and Hall of Fame hevder å være verdens fremste science fiction-museum. Muséet ligger inne i arkitekten Frank Gehry's landemerke, Experience Music Project (EMP)-bygningen, som ligger ved foten av Space Needle i byen Seattle i Washington, USA. Det ble grunnlagt av Paul Allen og Jody Patton og ble åpnet 18. juni 2004. Blant de tidligeste medlemmene av muséets styre kan en nevne Steven Spielberg, Ray Bradbury, James Cameron, George Lucas og Arthur C. Clarke. Blant dets samlinger av gjenstander finner man blant annet kaptein Kirk's kommandostol fra Star Trek, B9-roboten fra Lost in Space, og domen fra filmen Silent Running. Troféet fra Ansari X Prize er for tiden utstilt i muséets lobby.
Muséet er inndelt i flere gallerier med et felles tema, som for eksempel «Homeworld», «Fantastic Voyages», «Brave New Worlds» og «Them!». Hvert galleri har utstilt relaterte memorabilia (filmprops, førsteutgaver, kostymer og modeller) i store utstillingsmontre, samt postere og interaktive skjermer for å beskrive de forskjellige emnene.
Science Fiction Hall of Fame
«Science Fiction Hall of Fame» ble opprettet som «Science Fiction and Fantasy Hall of Fame» i 1996 av Kansas City Science Fiction and Fantasy Society i Kansas City, Missouri og Center for the Study of Science Fiction ved University of Kansas. «Hall of Fame» flyttet til Seattle i 2004, og ble en del av Science Fiction Museum. Ved opprettelsen var det bare forfattere som kunne velges inn, men fra 2005 av ble «Hall of Fame» utvidet til også å omfatte andre media enn de litterære. Nominasjoner og innsettelser gjøres i fire kategorier: Film, Litteratur, Media og Åpen. Siden opprettelsen har «Hall of Fame» hatt to ledere: Keith Stokes (1996–2001) og Robin Wayne Bailey (2002-d.d.).
Medlemmer av «Science Fiction Hall of Fame» er pr. 2007:
High Desert gasskraftverk
High Desert gasskraftverk er et gasskraftverk i Victorville i det sørlige California i USA. Det har en installert produksjonskapasitet på 750 MW, fordelt på 3+1 turbiner. Dette er et av delstatens mellomstore fossile kraftverk målt etter installert produksjonseffekt. Anlegget ble påbegynt omkring 2000 og stod ferdig i 2003. Brenselkilden er naturgass.
Ule träsk
Elvene Kajana älv og Kiehimäjoki renner ut i Ule träsk. Innsjøen har sitt utløp i Ule älv.
Nikolai I. K. Djupesland
Nikolai Ilias Kyttari Djupesland (født 25. mai 1990 i Oslo ) er en norsk skuespiller og fotballspiller som spiller for Lyn. Som skuespiller er han best kjent fra barne- og ungdomsserien Johnny og Johanna som gikk på NRK1 fra 2004-06. Han spilte fotball for Strømmen i Adeccoligaen i 2010-11. 4. april 2012 signerte han for Skeid i 2. divisjon. Fra 2014 spiller han for Lyn i 2. divisjon. I 2013 begynte Djupesland på jusstudier i Oslo.
Elk Hills gasskraftverk
Elk Hills gasskraftverk er et gasskraftverk i Kern County i det sørlige California i USA. Det har en installert produksjonskapasitet på 500 MW, fordelt på 2+1 turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 2000 og stod ferdig i 2003. Brenselkilden er naturgass.
Issacaris
Issacaris er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Middelsstore, avlange, mørkt bronsefargede oldenborrer. «Snuten» (clypeus) er avrundet trapesformet, litt innbuktet i forkanten. Oversiden er uten påfallende hår eller skjell. Dekkvingene har markerte lengdefurer.
Utbredelse
Slekten lever i Chile.
ZigBee
ZigBee er en kommunikasjonsprotokoll for trådløse personlige datanettverk (WPAN). Denne protokollen er enklere og billigere enn andre WPAN protokoller, som f.eks. Bluetooth.
Det kan opprettes nettverk mellom ZigBee-noder, og det kan være så mange som 65 000 noder i nettet. I Europa bruker ZigBee 16 kanaler i ISM frekvensbåndet 2,4 GHz, og 1 kanal på 20 kbps på 868 MHz. I USA brukes 915 MHz i tillegg til 2,4 GHz.
Tilkoblingen mellom ZigBee-noder tar bare 30 ms, i forhold til 3 s med Bluetooth.
En vanlig Zigbee-node skal angivelig klare seg med bare 10 % av programvaren som en Bluetooth-node bruker, mens de enkleste klarer seg med bare 2 %. Men i virkeligheten ligger programstørrelsen på ca. 50 % av Bluetooth-programmet. Bluetooth og ZigBee har derfor forskjellige bruksområder.
Dekk (hjul)
Et dekk er en del av hjulet på biler, motorsykkel og mange andre kjøretøyer. Det er en relativt myk, sirkulær boks fylt med luft under trykk, montert på en felg av metall. Tre sider av boksen utgjøres av dekket, den siste siden utgjøres av felgen. Dekk lages med lag av ståltråd og tekstiltråd (vanligvis kunstsilke eller nylon) som blir holdt sammen av en gummiblanding.
Dekkets oppgaver
Dekket skal holde bilen på veien, lystre styringen, sørge for at bilen kan akselerere, bremse og ta opp ujevnheter i underlaget. I tillegg ønsker bilføreren at dekket skal være slitesterkt, fungere på forskjellig underlag. Dekket er nødvendigvis et kompromiss.
Typer dekk
I et diagonaldekk er stammen bygget opp av to eller flere cordlag (trådlag) av nylon eller kunstsilke. Tidligere ble trådene i det forskjellige lagene lagt i 90 grader vinkel, så 45 grader og til slutt så ble 40 grader det vanligste. Truckdekk er vanligvis Diagonaldekk da disse har stivere dekksider. Fordelen er mindre svai i maskinen når man løfter tungt og høyt. Diagonaldekk er også vanligvis en del billigere spesielt i anleggsdekk.
I et radialdekk er cordlagene fra sidekant (mot felg) til sidekant lagt radialt, altså ikke i kryss. I tillegg er det lagt flere lag med cord langsetter banen på dekket. Corden i disse lagene kan danne vinkel med hverandre. Banen blir da ganske stiv (liten rullemotstand) mens dekksidene er myke. Nå er det vanlig at det også er ett lag med stålcord i banen. Et radialdekk har mindre slitasje under kjøring i svinger og dekket har lenger levetid, bedre veigrep og ruller lettere. Ulempen er noe mindre komfort ved kjøring i lav hastighet.
Vinterdekk og sommerdekk
I land som Norge er det sterkt anbefalt å skifte dekk to ganger i året for å ta hensyn til forskjellige kjøreforhold mellom vinter- og sommerhalvåret. Vinterdekk har gjerne flere små riller for å gi bedre veigrep på isete og glatt føre mens sommerdekk har større kontaktflater. Det er ingen lover som eksplisitt påbyr vinterdekk om vinteren eller sommerdekk om sommeren, men føreren skal sørge for tilstrekkelig veigrep enten det er sommer eller vinter. Piggdekk som brukes om vinteren er forbudt på sommerhalvåret. Vinterdekk skal ha en mønsterdybde på minst 3 mm, for sommerdekk er denne grensen 1,6 mm. Det er gjerne anbefalt å bytte dekk før disse minstekravene blir aktuelle.
Hvordan et dekk lages
For å lage et dekk så trekkes metall- og tekstiltrådene ut mellom tynne ark av gummi som bindes sammen. Disse arkene legges over en rulle i forskjellige vinkler, med lagene i sideveggen radialt ut fra en tenkt sentrum. Tykke ståltråder utgjør kanten på dekket, kalt vulst eller hel, med flere lag rullet rundt.
Tynnere lag som ikke er fullt så slitesterke brukes til sideveggene. Dette kalles stammen, og denne blir nå trukket ut ved å trekke stålkanten sammen til en ring, og blåse opp gummien til en dekkform. På slitebanen på dekket legges så kraftigere lag. På dette tidspunktet er slitebanen fremdeles glatt.
Hele stammen tas og puttes i en form, som låses sammen rundt utsiden. På innsiden av formen er et negativ av mønsteret dekket skal ha. Varmt vann og damp pumpes inn i formen, og dette presser dekket ut, så det tar mønsteret fra innsiden av formen.
Dekket holdes her i en temperatur på 150C. Endringer skjer i den kjemiske oppbyggingen av dekket, for eksempel i tilleggstoffer som svovel (lagt til under sammensettingen av gummiblandingen). Denne prosessesen kalles vulkanisering, og binder de forskjellige delene av dekket sammen. Sot og andre partikler bindes til gummien, som går fra å være plastisk til elastisk. Gummien forandrer egenskaper til et mer slitesterkt materiale. Svovel binder gummimolekylene sterkere sammen.
Dekkets oppbygging
Gummiblandingen i et dekk er typisk 50% gummi etter vekt, mesteparten syntetisk med noe naturgummi, 17,5% sot, 17,5% silisiumdioksid, 10% olje, 2% harpiks, 1% antioksidanter, 0,5% voks, 2% sinkoksid, 0,75% stearinsyre, 0,5% herder for vulkaniseringsprosessen og 0,75% svovel.
Eldre dekk hadde en slange som holdt luften inne, men moderne dekk er slangeløse, og er foret på innsiden med butylgummi. Ulemper med slanger er at de har friksjon mot dekket og punkterer lettere. Fordeler med slanger er at de er lettere å reparere uten spesialutstyr.
Merking av dekk
205/65R14 88H betyr:
Hastighetskoder
DOT kode
DOT-koden Transportdepartementet i USA (Department of Transportation) har bestemt dette. DOT-koden er viktig for å identifisere dekket ved produkt tilbakekalling. DOT-koden begynner med bokstavene «DOT», etterfulgt av en fabrikk-kode (to bokstaver eller tall) som identifisierer hvor dekket ble laget. De fire siste angir uke nummer og årstall for når dekket ble laget. Tresifferkode ble brukt før år 2000. For eksempel:
Hensikten med koden er å identifisere dekket. Det er ikke krav til største tillatte alder på dekk. Noen signifikant forringelse av gamle vinterdekks friksjonsegenskaper har ikke kunnet påvises ved de undersøkelser som er gjennomført.
Elaphrus lapponicus
Elaphrus lapponicus er en av billene i delgruppen (underfamilien) sumpløpere (Elaphrinae) i familiegruppen løpebiller.
Utbredelse
Elaphrus lapponicus finnes nord i Europa, i Storbritannia, Norge, Sverige, Finland og Latvia. I Asia østover til Sibir. I Nord-Amerika er den funnet i Alaska og nord i Canada.
Utseende
Elaphrus lapponicus er omtrent 8-11 millimeter lang. Den er vanligvis mørk, nesten svart, men fargene kan variere mellom blå, grønn, rød eller gyllen. Dekkvingene har ingen lengderiller, kun noen svake rekker med fin punktur. De har også flere dype større runde groper, slik som mange av sumpløpere har. Beina er metallisk farget, lik dekkvingene.